Corsaren, 1843-07-28
Bogtrykkerkunstens Opfindelse. (En stor Kjedel, staaer paa et hvit Fjeld under aabenHimmel. Under Kjedlen blusser en Jld. Engle, udklædte som Høiesteretsassessorer synge og dandse omkring.) Englenes Sang. "Fagre, fagre Krigsmand! Døden skal Du lide" Hvem der kommer først og sidst, Skal i den sorte Gryde!" (Man hører Fodtrin. Englene forsvinde.) Gutenberg. De kan troe mig, høistærede Hr. Krigsraad, det er en fortræffelig Opfindelse. Brugt med Maade, vil den styrke, oplive.... Dr. Faust (fortrædelig). Men Menneskene holde ikke Maade, som Lærer, Sivertsen sagde ved Generalforsamlingen i Maadeholdsselskabet. Gutenberg. Nu, saa blive de exalterede og slaae sig løs; det kan ogsaa være gavnligt engang imellem. Faust (som for). Det kan Fanden! Mephistopheles. Hvad behager? Gutenberg. Aa, Mephistopheles det var godt, Du kom. Lad os nu begynde Blandingen. Skribenten ligger i Kjedlen, lad os nu faae det Sure, Citronerne. Mephistopheles (kommer slæbende med en Actor). Der! Gutenberg. Very well! Nu blot Sukker. "Aftenbladet". Kunde Herrerne ikke bruge Sirup? Koster kun 8 Mk. quartaliter. Spotpriis! Mephistopheles. Det var ret, Kjære, skynd Dem og sælg ud. Jeg skal nok komme og hente Dem. (Kaster en Defensor i Kjedlen). Han skal nok gjøre det født. Guienberg. Bring Glas og lad os smage. Hr. Steenmænn (smager). Den er for skrax. Det Søde skjuler kun Styrken; den stiger dog til Hovedet. "Fædrelandet" (faaer et Glas fyldt). Jeg drikker dette Glas paa Prindsen af Hessens Formæling med en russisk Storfyrstinde. Jeg siger Skaal! Cancelliet. Hans Mund burde være kukket, for han fik Tilladelse til at drikke dette Glas. Men han kan komme af med det endnu. Hr. Hof- og Stadsret! "Berlingske" (kommer med et stort Glas, som en Anden støder til, saa at Alt spildes; men "Berlingske" troer, at det er fuldt). Der gaaer en Slump i det Glas. Det er efter "Dagen" det største i Landet. "Frisindede" (med et lille Glas, hvori gydes Vand af en stor Vandflaske). Er Blandingen tilpas, Hr. Justitsraad? Justitsraad Reiersen. Maa drikkes. Hof- og Stadsretten (med et Glas, som "Fædrelandet" tidligere havde villet i drikke). Vel kan det ikke nægtes, at dette Glas Punsch smager af Citron og saaledes kan være noget suur for fine Ganer, ligesom der ogsaa i samme indeholdes en Qvantitet Spiritus, der efter Omstændighederne skiønnes at være Arrak, som kunde gjøre Folk, der nøde det ublandet, ør i Hovedet. Jkkedestomindre kan Tillaveren dog ikke siges at have gjort sig skyldig i den Overtrædelse af Frdn. 27de Sptbr. 1799 § 1. og 2, som Actor efter at have taget en næsten utilborlig stor Slurk deraf har villet finde, eftersom den Tilsætning af Sukker, der aabenbart findes deri, betydelig formilder hine Jngredientser og gjør det Hele til en uskadelig og velsmagende Drik. Tillaveren vil saaledes blive at frisinde for Actors Tiltale; men, da han dog ikke har været ganske forsigtig, eftersom han gjerne kunde have udeladt Citron og Spiritus og derved undgaaet beskyldningen for, at det var Punsch, vil han ikke kunne undgaae at udrede alle af denne chemiske Undersøgelse lovlig flydende Omkostninger, hvorunder Salair til Actor med 10 Pund Sukker. Høiesteret (uden Præmisser). "Fædrelandet" skal ikke drikke dette Glas Punsch. I Henseende til Actionens Omkostninger bør LandsOver- samt Hof- og Stadsrettens Dom ved Magt at stande. En Normand (siddende afsides alene ved et fyldt Glas). Det kan jeg, Fanden hakke mig, ikke forstaae. Jeg vil nok see, hvem der kan forbyde mig, en fri Normand, Sligt. Lige for Næsen af dem drikker jeg mit Glas og seer mig om efter Meer. Svenske. Kom kun herhid, Danske! Skandinaviens Skaal! Bræstrup. (da de Danske gjøre sig rede). Det Kongelige danske Cancellie har under Dags Dato tilskrevet mig saaledes: Svensk Punsch er slet ikke god. Hvilket jeg ikke skulde undlade at tilkjendegive til fornøden Efterretning og Efterlevelse. Vi Aa, faae vi ikke et Glas? Mephistopheles Der! Skynd Dem og drik. (Vi drak hurtigt; men den var for hed.) Mephistopheles. Tag Dem lagt! De brændte Dem nok? En Tydsker. Gutenberg! Gutenberg. Ja, Landsmand! Tydskren. Gutenberg! - Gud velsigne Dem for Deres Opfindelse! Deres Skaal! . . . . Undskyld, at jeg ikke drikker; jeg er Medlem af en kongelig preussisk Maadeholdsforening og nyder ikke gjærede Drikke. Mirabeau (ved Kjedlen). Heida! Meer Punsch! Leerbec. Vil Han ned! Mitabeau. Sig Deres Herre, at kun Bajonnetternes Magt skal fordrive os herfra. Leerbed. Lassen! Kast ham ned i Kassen. En Schleswig-Holsteiner. Skal jeg drikke dette Glas paa plattydsk eller paa platdansk? Nogle af Publienm. Paa plattydsk! Andre. Platdansk! Censor. Gjør Dem ingen Uleilighed, De skal slet ikke drikke det.